Tècnic en Emergències Sanitàries: Competències, Sortides Professionals i Formació

Continguts

Introducció:

Competències del Tècnic en Emergències Sanitàries:

Sortides Professionals del Tècnic en Emergències Sanitàries:

Formació necessària per convertir-se en Tècnic en Emergències Sanitàries:

Dia a dia del Tècnic en Emergències Sanitàries:

Introducció:

El Tècnic en Emergències Sanitàries és un professional qualificat encarregat de proporcionar suport vital bàsic i ajuda en suport vital avançat en situacions d’emergència i urgència. La seva tasca és de gran importància, ja que han de respondre de forma ràpida i eficaç per assegurar la supervivència dels pacients en moments crítics.

Així és com podeu trobar en molts llocs la descripció d’aquesta professió, sent en realitat molt més. Podem ser els primers en arribar al lloc de l’incident, donant tranquil·litat des del moment que es truca al 112. Podem ser la mà amiga dels usuaris que van a fer tractaments que li canvien la vida a una persona, o la crossa per tornar a casa després d’un alta hospitalari.

En aquesta entrada us mostrem les competències, sortides professionals i formació per a ser Tècnics en Emergències Sanitàries.

Competències del Tècnic en Emergències Sanitàries:

Les funcions del Tècnic en Emergències Sanitàries són molt diverses. La seva principal tasca és proporcionar una atenció inicial i estabilització de pacients en situacions d’emergència, la realització de maniobres de suport vital bàsic i avançat, el trasllat a un centre sanitari útil. A més a més, també s’encarreguen de realitzar l’avaluació de l’escenari en el qual es troben, identificar i controlar els riscos i garantir la seguretat de tots els implicats.

En un altre àmbit no tant conegut, els Tècnics en Emergències Sanitàries també s’encarreguen a dur a terme activitats de teleoperació en centres coordinadors i teleassistència sanitària, col·laborar en l’organització i desenvolupament dels plans d’emergència dels dispositius de risc previsible (col·loquialment dits preventius) i de la logística sanitària davant una emergència individual, col·lectiva o catàstrofe.

De forma legal les competències professionals complertes segons el Decret 123/2012, de 9 d’octubre son:

Evacuar el pacient o la víctima emprant les tècniques de mobilització i immobilització i adequant la conducció al seu estat, per realitzar un trasllat segur al centre sanitari de referència.

Aplicar les tècniques de suport vital bàsic ventilatori i circulatori en una situació de compromís, i d’atenció bàsica inicial en altres situacions d’emergència.

Col·laborar en la classificació de les víctimes en tot tipus d’emergències i catàstrofes, sota la supervisió i seguint les indicacions del superior sanitari responsable.

Ajudar el personal mèdic i d’infermeria en la prestació del suport vital avançat al pacient en situacions d’emergència sanitària.

Donar suport psicològic bàsic al pacient, familiars i afectats en situacions de crisi i emergències sanitàries.

Atendre la demanda d’assistència sanitària rebuda en els centres gestors de teleoperació i teleassistència.

Netejar i desinfectar l’habitacle del vehicle sanitari i la seva dotació per conservar-lo en condicions higièniques.

Verificar el funcionament bàsic dels equips mèdics i mitjans auxiliars del vehicle sanitari aplicant-hi protocols de comprovació per assegurar-ne el funcionament.

Controlar i reposar les existències de material sanitari d’acord amb els procediments normalitzats de treball per assegurar-ne la disponibilitat.

Mantenir el vehicle i la dotació no-sanitària en condicions operatives.

Actuar en la prestació sanitària i el trasllat de pacients o víctimes seguint els protocols de protecció individual, prevenció, seguretat i qualitat.

Aplicar els procediments logístics que asseguren el transport, la distribució i l’abastament dels recursos al lloc del succés, d’acord amb les instruccions rebudes del comandament sanitari responsable de la intervenció.

Aportar dades per elaborar, executar i avaluar plans d’emergència, mapes de risc i dispositius de risc previsible col·laborant amb els responsables del centre col·laborador.

Establir i mantenir la comunicació entre la zona d’intervenció i el centre coordinador fent anar els equips de comunicacions.

Atendre les necessitats de mobilitat i transport dels pacients, víctimes i familiars garantint-ne la privacitat i llibertat.

Adaptar-se a diferents llocs de treball i noves situacions laborals originats per canvis tecnològics i organitzatius en la prestació de serveis.

Resoldre problemes i prendre decisions individuals seguint les normes i els procediments establerts, definits dintre de l’àmbit de la seva competència.

Participar en el treball en equip, respectant-ne la jerarquia en les instruccions de treball.

Exercir els seus drets i complir amb les obligacions derivades de les relacions laborals, d’acord amb la legislació vigent.

Gestionar la seva carrera professional, analitzant les oportunitats d’ocupació, autoocupació i d’aprenentatge.

Crear i gestionar una petita empresa, realitzant un estudi de viabilitat, de planificació i comercialització.

Participar de forma activa en la vida econòmica, social i cultural amb una actitud crítica i de responsabilitat.

Interpretar en llengua anglesa documents tècnics senzills i les comunicacions bàsiques en els circuits d’una empresa del sector de les emergències sanitàries.

Sortides Professionals del Tècnic en Emergències Sanitàries:

Les sortides professionals dels Tècnics en Emergències Sanitàries són molt àmplies i diverses.

a) Personal tècnic en transport sanitari.

Trasllat i assistència en vehicles de transport sanitari majoritàriament en ambulàncies de la classe A1 i A2 realitzant el transport sanitari no urgent (TSNU) o trasllats urgents o no urgents en ambulàncies tipus B i C.

b) Personal tècnic en emergències sanitàries

Normalment realitzen la seva funció en ambulàncies tipus B i C treballant per a sistemes sanitaris com podria ser el Sistema d’Emergències Mèdiques (S.E.M.)

També presten el seu servei en dispositius de risc previsible ja sigui en ambulància o sense.

c) Personal operador de teleassistència

És personal que estan en serveis de teleaasistència i la seva funció teleoperador en la central de trucades.

d) Personal operador de centres de coordinació d’urgències i emergències

Rebre i gestionar la demanda d’assistència sanitària en centres de coordinació d’urgències i emergències. Segons el sistema d’emergències pel que es treballi poder haver-hi diferents funcions

e) Personal logística

Tenir cura i gestionar la logística sanitària del servei en que us trobeu.

Formació necessària per convertir-se en Tècnic en Emergències Sanitàries:

Per convertir-se en Tècnic en Emergències Sanitàries, és necessari completar el Cicle Formatiu de Grau Mitjà en Emergències Sanitàries, amb una durada de dos anys i una càrrega lectiva de 2.000 hores dividides en 1.600 teòriques i 400 pràctiques en centres de treball. En aquesta formació, s’estudien temes com ara l’anatomia i la fisiologia humanes, la farmacologia, l’atenció a pacients en situacions d’emergència, la conducció de vehicles d’emergència i la gestió de situacions crítiques.

La identificació del títol:

Ensenyament: Formació professional

Grau: Grau mitjà

Titulació: Tècnic/a

Sistema: LOE

Família professional: Sanitat

Entorn: Sanitari

Codi: CFPM SA30

Referent europeu: CINE-3 (Classificació internacional normalitzada de l’educació)

Els matèries que s’imparteixen al cicle son:

Manteniment Mecànic Preventiu del Vehicle

Logística Sanitària en Emergències

Dotació Sanitària en Emergències

Atenció Sanitària Inicial en Situacions d’Emergència

Atenció Sanitària Especial en Situacions d’Emergència

Evacuació i Trasllat de Pacients

Suport Psicològic en Situacions d’Emergència

Plans d’Emergència i Dispositius de Riscos Previsibles

Teleemergències

Anatomofisiologia i Patologia Bàsiques

Formació i Orientació Laboral

Empresa i Iniciativa Emprenedora

Anglès Tècnic

Síntesi

Formació en Centres de Treball

Una vegada finalitzada la formació, els Tècnics en Emergències Sanitàries han de passar una avaluació per obtenir el títol oficial, que els acredita com a professionals qualificats per a l’exercici de les seves funcions. A més a més, per mantenir actualitzades les seves competències i habilitats, han de realitzar formació continuada i reciclatge periòdic.

A Catalunya es pot estudiar aquest grau en diversos instituts, tant públics com privats.

Si el que voleu és treballar en transport sanitari i provar si us agrada, sempre podeu obtenir el Certificat de Professionalitat en Transport Sanitari. Aquest certificat us permetrà treballar en ambulàncies de categoria A1 i A2 però no en B i C. Si esteu a l’atur, podeu mirar les ofertes del SOC per a l’obtenció d’aquest certificat. També hi ha centres formatius on el podreu obtenir. Des de Codi Tres però, us recomanem que obtingueu el títol de Tècnic en Emergències Sanitàries, ja que tindreu més oportunitats laborals.

Dia a dia del Tècnic en Emergències Sanitàries:

El dia a dia del Tècnic en Emergències Sanitàries és molt variat i imprevisible si presteu servei en el TSU. Al iniciar el vostre torn es comença com un llenç en blanc que s’anirà pintant dels diversos serveis del dia.

Si el que busqueu és tranquil·litat, el servei de TSNU és el vostre lloc. Hi ha més contacte amb els usuaris i no hi ha l’estrès dels serveis primaris.

Per emoció però sense patir les inclemències del temps, un lloc al servei de coordinació del vostre sistema d’emergències la trobareu.

Sigui com sigui, aquesta, és una professió apassionant, de servei públic i on us podreu trobar molt orgullós de la feina que hi feu.

Si vols conèixer una mica més sobre la nostra professió, comença per l’Estrella de la vida